Sag om, kreditors undladelse af at efterkomme fogedrettens anmodning om indenfor en frist, at korrigere betalingspåkrav, således det fremgår, om fristen i lejelovens § 98, stk. 2 er overholdt
Ret: Retten i Sønderborg (1. instans)
Faggruppe: Fogedsag — Betalingspåkrav
Sagsemner: Fogedret proces;
Pengekrav;

/

RETTEN I SØNDERBORG

Udskrift af retsbogen

Den 15. februar 2008 kl. 13:05 blev fogedretten sat i mødelokale 7 G af
Dommer.

Der blev foretaget FS 4-204/2008

Rekvirent A/S
Adresse 1
6100 Haderslev
mod
Modpart
Adresse 2,
6100 Haderslev

Der blev fremlagt:
Betalingspåkrav underskrevet den 10. januar 2008.
Brev fra advokat Lene Brun, modtaget den 25. januar 2008

Den 10. januar 2008 fremsendte advokat Lene Brun, Vejen, et
betalingspå-krav til fogedretten. Sagen vedrører et krav Rekvirent A/S har
mod Modpart i henhold til en flytteopgørelse for lejemålet Adresse 3,
6100 Haderslev. Det fremgår af sagsfremstillingen, at flytteopgørelsen
blandt andet indeholder istandssættelseskrav. Der er ikke i sagsfremstillin-
gen anført hvornår fraflytning er sket, ligesom det ikke er anført, om
lejelo-vens § 98, stk. 2 er overholdt.

Den 14. januar 2008 returnerede fogedretten betalingspåkravet til advokat
og fastsatte en frist på 14 dage til at anføre om fristen i lejelovens § 98,
stk. 2, eller almenlejelovens § 94 er overholdt.

Den 24. januar 2008 fremsendtes betalingspåkravet igen til fogedretten
med en korrigeret sagsfremstilling, men uden oplysning om fristen i
lejelovens § 98, stk. 2 er overholdt. I et følgebrev gjorde advokaten
gældende, at der ikke kan opstilles et generelt krav om, at der af
sagsfremstillingen skal fremgå, om lejelovens § 98, stk. 2 er overholdt, og
at sagsfremstillingen i betalings-påkravet indeholder de faktiske og retlige
omstændigheder, hvorpå kravet støttes.

Der blev afsagt

Kendelse:

STD074320-S02-ST010101-K112.01-T2-L01-M14-\R30



/

Betalingspåkravet vedrører en flytteopgørelse, der blandt andet indeholder
istandssættelseskrav.
Kreditor har undladt, at efterkomme fogedrettens anmodning om indenfor
en frist, at korrigere betalingspåkravet, således det fremgår, om fristen i
lejelo-vens § 98, stk. 2 er overholdt, ligesom udlejer iøvrigt ikke har
anført grunde til, at bestemmelsen for det pågældende krav ikke skal
overholdes. Da udlejer ikke kan gøre krav efter lejelovens § 98, stk. 1
gældende, hvis be-stemmelsen i § 98, stk. 2 ikke er overholdt, giver
sagsfremstillingen ikke en tilstrækkelig fremstilling af de faktiske og
retlige omstændigheder kravet støttes på, jf. retsplejelovens § 477 b, stk.
3, nr. 4.

Derfor bestemmes:

Betalingspåkravet indgivet af Rekvirent A/S, Adresse 1, 6100 Haders-lev,
mod Modpart afvises.

Sagen sluttet.

Fogedretten hævet.

Dommer



/





/





/





/





/